Surathai21/ocs-krisdika huggingface dataset:
พระราชบัญญัติว่าด้วยการยึดทรัพย์สินของกสิกร พุทธศักราช 2475
วันที่ประกาศ: 1932-09-22

content: พระราชบัญญัติ ว่าด้วยการยึดทรัพย์สินของกสิกร พุทธศักราช ๒๔๗๕
content: ประชาธิปก ป.ร.
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่สภาผู้แทนราษฎรถวายคำปรึกษาว่า สมควรจำกัดการยึดทรัพย์สินของกสิกร เพื่อให้กสิกรสามารถประกอบการอาชีพในทางกสิกรรมต่อไปได้ จึงทรงพระกรุณาโปรดเกล้าฯ
content: ให้ตราพระราชบัญญัตินี้ขึ้นไว้ด้วยความแนะนำยินยอมของสภาผู้แทนราษฎร โดยบทมาตราต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติว่าด้วยการยึดทรัพย์สินของกสิกร พุทธศักราช ๒๔๗๕”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ตั้งแต่วันที่ใช้พระราชบัญญัตินี้สืบไป ให้ยกเลิกบทบัญญัติในกฎหมาย ซึ่งมีข้อความแย้งกับบทแห่งพระราชบัญญัตินี้
sectionNo: 4
content: มาตรา ๔ “กสิกร” หมายความว่า ผู้ที่มีอาชีพในการกระทำการกสิกรรม เช่นทำนาหรือทำสวนหรือทำไร่ หรือเลี้ยงสัตว์
sectionNo: 5
content: มาตรา ๕ ทรัพย์สินของกสิกรดังจะกล่าวต่อไปนี้ ท่านห้ามมิให้เจ้าหนี้ยึด คือ (ก) พืชผลที่ยังไม่ถึงเวลาเกี่ยวเก็บ (ข) พืชพันธุ์ที่จะใช้ในปีต่อไปตามปริมาณอันสมควร โดยเทียบเคียงกับเนื้อที่ซึ่งกสิกรได้ทำในปีที่แล้วมา (ค) พืชผลที่เก็บไว้สำหรับเลี้ยงตัวและครอบครัวตามฐานานุรูปสำหรับปีหนึ่ง (ฆ)
sectionNo: 5
content: สัตว์และเครื่องมืออันประกอบการอาชีพที่มีไว้พอควรแก่การดำเนินอาชีพต่อไป
sectionNo: 6
content: มาตรา ๖ ทรัพย์สินของกสิกรดังกล่าวในมาตรา ๕ นั้น ถ้าหากถูกยึดอยู่และยังมิได้ขายจนถึงวันใช้พระราชบัญญัตินี้ เจ้าของก็อาจร้องขอให้ถอนการยึดเสียได้ก่อนที่ได้ขายทอดตลาด
sectionName: วันที่ประกาศ
content: ประกาศมา ณ วันที่ ๒๑ กันยายน พุทธศักราช ๒๔๗๕ เป็นปีที่ ๘ ในรัชกาลปัจจุบัน
content: ผู้รับพระบรมราชโองการ พระยามโนปกรณ์นิติธาดา ประธานคณะกรรมการราษฎร
พระราชบัญญัติยกความผิดให้แก่ผู้ทําผิด - พระราชบัญญัติลักษณะเกณฑ์ทหารและผู้ขาดหนีราชการทหารและตํารวจ พุทธศักราช 2475
วันที่ประกาศ: 1932-09-11

content: พระราชบัญญัติ ยกความผิดให้แก่ผู้ทำผิด - พระราชบัญญัติ ลักษณะเกณฑ์ทหารและผู้ขาดหนีราชการทหาร และตำรวจ พุทธศักราช ๒๔๗๕
content: ประชาธิปก ป.ร
content: พระบาทสมเด็จพระปรมินทรมหาประชาธิปก พระปกเกล้าเจ้าอยู่หัว มีพระบรมราชโองการโปรดเกล้าฯ ให้ประกาศว่า โดยที่สภาผู้แทนราษฎรถวายคำปรึกษาว่า สมควรยกความผิดให้แก่ผู้ทำผิด - พระราชบัญญัติลักษณะเกณฑ์ทหารและผู้ขาดหนีราชการทหารและตำรวจ จึงทรงพระกรุณาโปรดเกล้าฯ
content: ให้ตราพระราชบัญญัติขึ้นไว้ด้วยความแนะนำยินยอมของสภาผู้แทนราษฎร โดยบทมาตราต่อไปนี้
sectionNo: 1
content: มาตรา ๑ พระราชบัญญัตินี้ให้เรียกว่า “พระราชบัญญัติยกความผิดให้แก่ผู้ทำผิด - พระราชบัญญัติลักษณะเกณฑ์ทหารและผู้ขาดหนีราชการทหารและตำรวจ พุทธศักราช ๒๔๗๕”
sectionNo: 2
content: มาตรา ๒ ให้ใช้พระราชบัญญัตินี้ตั้งแต่วันที่ ๑๐ กันยายน พุทธศักราช ๒๔๗๕ เป็นต้นไป
sectionNo: 3
content: มาตรา ๓ บรรดาผู้ที่กระทำผิดพระราชบัญญัติลักษณะเกณฑ์ทหารโดยเหตุต่าง ๆ ก่อนวันประกาศพระราชบัญญัตินี้ ท่านให้ยกความผิดเสีย มิให้ฟ้องร้องสืบไป
sectionNo: 4
content: มาตรา ๔ บรรดาทหารและตำรวจที่ถูกเกณฑ์หรืออาสาสมัคร หรือโดยสัญญาจ้างเข้าประจำราชการทหารหรือตำรวจตามพระราชบัญญัติลักษณะเกณฑ์ทหารก่อน พ.ศ. ๒๔๗๔ ซึ่งหนีขาดราชการนั้น ท่านให้ยกความผิดเสียมิให้เอาโทษและให้เจ้ากระทรวงสั่งปลดจากประจำการเสีย
sectionNo: 5
content: มาตรา ๕ บรรดาทหารและตำรวจที่ถูกเกณฑ์หรืออาสาสมัครหรือโดยสัญญาจ้างเข้าประจำราชการทหารหรือตำรวจตามพระราชบัญญัติลักษณะเกณฑ์ทหารใน พ.ศ. ๒๔๗๔ และใน พ.ศ. ๒๔๗๕ ซึ่งหนีขาดราชการไปก่อนวันประกาศพระราชบัญญัตินี้และยังหลบหนีอยู่นั้น ท่านว่า ถ้าภายในเดือนธันวาคม พ.ศ. ๒๔๗๕ นี้ได้กลับเข้ามารับราชการเองแล้ว
sectionNo: 5
content: ให้ยกความผิดเสียมิให้ฟ้องร้องเอาโทษ
sectionName: วันที่ประกาศ
content:   ประกาศมา ณ วันที่ ๑๐ กันยายน พุทธศักราช ๒๔๗๕ เป็นปีที่ ๘ ในรัชกาลปัจจุบัน
content: ผู้รับพระบรมราชโองการ พระยามโนปกรณ์นิติธาดา ประธานคณะกรรมการราษฎร